Diari Oficial de la Generalitat Valenciana


Sumari del DOGV 9142, del 03-08-2021 (2021/7809)

Notificació de la sentència dictada en el procediment ordinari 846/2018.
------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/7809


Organisme emissor
:   Jutjat de Primera Instància i Instrucció Número 4 de Novelda

Tipus de document
:   Edicte

Notificació de la sentència dictada en el procediment ordinari 846/2018. [2021/7809]  
Julio Vila Llacer, lletrat de l'Administració de justícia del Jutjat de Primera Instància i Instrucció núm. 4 de Novelda, faig saber que en aquest procediment, seguit a instàncies de la procuradora María Dolores Alcocer Antón, en nom i representació de Gandara, SV, contra Neil James Bridges, s'ha dictat la resolució que, literalment, és com segueix:  
Sentència número 29/2021  
Novelda, 9 de març de 2021  
Sara Oliver Zamora, jutgessa del Jutjat de Primera Instància i Instrucció núm. 4 de Novelda, he vist les actuacions de judici ordinari número 846/2018, seguides davant d'aquest jutjat a instàncies de l'entitat mercantil Caixabank, SA, representada pel procurador dels tribunals Vicente Miralles Morera i assistida del lletrat Antonio Garrigós Juan, contra Neil James Bridges, declarat en situació de rebel·lia, en l'exercici de les accions de resolució contractual per incompliment, reclamació de quantitat i exercici del dret d'hipoteca, d'acord amb els següents:  
  
  
«Dispositiva  
Estime la demanda formulada per l'entitat mercantil Caixabank, SA, representada pel procurador dels tribunals Vicente Miralles Morera i assistida del lletrat Antonio Garrigós Juan, contra Neil James Bridges, declarat en situació de rebel·lia; i, en virtut d'això:  
1. Es declara resolt el contracte de préstec hipotecari, de data 11 de juny de 2008, per incompliment de l'obligació de pagament.  
2. Es condemna el deutor demandat, Neil James Bridges, al pagament de totes les quantitats degudes a l'actora per principal i interessos ordinaris que, fins a la data de la liquidació, peticiona la part actora, segons el que s'exposa en l'acta de liquidació, més l'interés legal des de la data d'interposició de la demanda fins a la data d'aquesta resolució, i l'interés legal incrementat en dos punts des de la data d'aquesta resolució i fins a fer-ne el pagament complet.  
3. Es declara que Caixabank, SA té dret a l'execució d'aquesta sentència, que es farà amb càrrec, entre altres, al dret real d'hipoteca que garanteix el compliment de les obligacions pecuniàries del contracte impagat; aquesta hipoteca conserva la preferència i el rang tal com va ser pactada en l'escriptura a què es fa referència.  
4. Amb imposició expressa de costes a la part demandada.  
Notifiqueu aquesta resolució a les parts, amb la prevenció que no és ferma i que, en contra, s'hi pot interposar un recurs d'apel·lació, davant d'aquest jutjat, i dins del termini de 20 dies comptador a partir de l'endemà de la notificació d'aquesta resolució, amb el depòsit previ de 50 euros que exigeix la disposició quinzena de la Llei orgànica 1/2009, de 3 de novembre (BOE 4/11/09). L'omissió de la constitució d'aquest depòsit dins del termini per a la interposició del recurs comportarà que aquest no s'admeta a tràmit.  
Porteu l'original d'aquesta resolució al llibre de sentències i expediu-ne una testimoniança literal per a les actuacions que l'han motivada.  
Aquesta és la meua sentència que, jutjant en primera instància, pronuncie, mane i signe.»  
  
Publicació.- La sentència anterior ha sigut donada, llegida i publicada per la magistrada jutgessa que l'ha dictada, mentre celebrava audiència pública, en el dia de hui. En done fe.  
  
Novelda, 8 de juliol de 2021.- El lletrat de l'Administració de justícia: Julio Vila Llacer.